b'\n_START_ARTICLE_\nMini Linux\n_START_PARAGRAPH_\nTermenul Mini Linux (englez\xc4\x83: \xe2\x80\x9eLightweight Linux\xe2\x80\x9d, sinonim cu distribu\xc8\x9bie minimal\xc4\x83) se refer\xc4\x83 la un tip de distribu\xc8\x9bie GNU/Linux de mici dimensiuni cu cerin\xc8\x9be sc\xc4\x83zute de sistem (hardware, RAM)._NEWLINE_Adesea, astfel de distribu\xc8\x9bii pot fi \xc3\xaenc\xc4\x83rcate pe medii mobile de stocare, cum ar fi memorie USB, Live CD, sau pe un num\xc4\x83r mic de dischete, de obicei una sau dou\xc4\x83. Cele mai multe ofer\xc4\x83 \xc8\x99i op\xc8\x9biune de instalare pe disc. Pe l\xc3\xa2ng\xc4\x83 utilizarea ca sisteme de operare Linux, aceste distribu\xc8\x9bii pot fi folosite pentru salvarea sistemului (recuperarea de date, repornire), configurarea unui firewall, a unui router sau alte sarcini specializate.'